गर्मी में पेयजल की समस्या न हो इसलिए हैंडपंपों को जल्द सुधारें
बालोद| गर्मी में कही भी पेयजल की समस्या न हो इसके लिए अभी से कार्ययोजना बनाई जाए। जहां भी हैंडपंप खराब है उन्हें तुरंत सुधारा जाए। कलेक्टर राजेश सिंह राणा मंगलवार को समय सीमा की बैठक लेते हुए कहा कि जहां जलस्तर कम है, वहां विशेष ध्यान रखा जाए। नगरीय क्षेत्रों में पेयजल पाइप लाइनों का निरीक्षण कराए और आवश्यकता पर सुधार कार्य कराया जाए। नगरीय क्षेत्रों में सुचारू पेयजल व्यवस्था की जिम्मेदारी मुख्य नगर पालिका अधिकारियों की होगी।
कलेक्टर ने राजस्व विभाग के अधिकारियों से कहा कि खातेदार किसानों के आधार सिडिंग कार्य में तेजी लाएं। उन्होंने व्यपवर्तित लगान की वसूली में भी तेजी लाने के निर्देधश्सा दिए। उन्होंने सार्वजनिक स्थलों से अतिक्रमण हटाने की प्रगति की जानकारी ली और अतिक्रमण हटाने के कार्य में तेजी लाने के निर्दे,श दिए। कलेक्टर ने सौर सुजला योजना के लंबित प्रकरणों का निराकरण करने के्रडा, कृषि और विद्युत विभाग के अधिकारियों को निर्देशित किया। वे अल्पसंख्यक वर्ग के कल्याण के लिए शासन द्वारा संचालित कल्याणकारी योजनाओं का फ्लैक्स के माध्यम से प्रचार-प्रसार कराना सुनिश्चित करें। कलेक्टर ने मुख्यमंत्री जनदर्षन, मुख्यमंत्री निवास, राज्य सचिवालय, पीजीएन से प्राप्त प्रकरणों के निराकरण की विभागवार समीक्षा की ।
hin_Deva hin_Deva hin_Deva